open-index/open-wikipedia-markdown huggingface dataset:
Έφη Ροδίτη

Η **Έφη Ροδίτη** (Πορτ Σάιντ, 1936) είναι Ελληνίδα ηθοποιός.

## Βιογραφικά στοιχεία
Γεννήθηκε το 1936 στο Πορτ Σάιντ της Αιγύπτου, όπου και μεγάλωσε. Ήρθε στην Αθήνα σε ηλικία 21 ετών, όπου και σπούδασε στη Δραματική Σχολή του Πέλου Κατσέλη.

## Καριέρα
Εμφανίστηκε για πρώτη φορά στο θέατρο το 1960, με την παράσταση του "Θείου Βάνια" του Αντόν Τσέχωφ σε μετάφραση του Λυκούργου Καλλέργη και σκηνοθεσία του Καρόλου Κουν, στο Θέατρο Τέχνης «Κάρολος Κουν». Το 1985 ξεκίνησε την συνεργασία της με το Εθνικό Θεάτρο με το έργο *[[Ο Βυσσινόκηπος|Ο βυσσινόκηπος]]* σε σκηνοθεσία Γιώργου Μιχαηλίδη και πρωταγωνιστές μεταξύ άλλων τους Αντιγόνη Βαλάκου, Βύρωνα Πάλλη και Νικήτα Τσακίρογλου. Καθ' ολη την διάρκεια της θεατρικής καριέρας της συνεργάστηκε με σημαντικούς σκηνοθέτες όπως ο Γιώργος Μιχαηλίδης και ο Σπύρος Ευαγγελάτος, αλλά και με καταξιωμένους ηθοποιούς, όπως ο Δημήτρης Παπαμιχαήλ, ο Δημήτρης Μυράτ, ο Ντίνος Ηλιόπουλος, η Αντιγόνη Βαλάκου και άλλοι.

Το ντεμπούτο της στον ελληνικό κινηματογράφο το έκανε το 1966 με την κωμική ταινία *[[Ό,τι λάμπει είναι χρυσός]]* σε σκηνοθεσία των Παύλου Φιλίππου και Ντίνου Ηλιόπουλου, ενώ στη τηλεόραση εμφανίστηκε το 1975 με την σειρά *Περίπλους*, που προβλήθηκε στην τότε ΥΕΝΕΔ.

## Προσωπική ζωή
Η Έφη Ροδίτη υπήρξε παντρεμένη με τον θεατρολόγο, δημοσιογράφο και πρώην διευθυντή του Εθνικού Θεάτρου Κώστα Νίτσο (1920–2015).

## Θεάτρο

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Κινηματογράφος

## Τηλεόραση

## Παραπομπές


## Εξωτερικοί σύνδεσμοι
* Η 

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κονσεπσιόν Λομπάρδο

H **Μαρία ντε λα Κονσεπσιόν Χοσέφα Ραμόνα Ιγνάσια Σεβέρα Λομπάρδο Χιλ ντε Παρτεαρρόγιο** (*Maria de la Concepcion Josefa Ramona Ignacia Severa Lombardo Gil de Partearroyo*, 8 Νοεμβρίου 1835 - 18 Μαρτίου 1921) ήταν γνωστή ως Κόντσα Λομπάρδο Μιραμόν και η σύζυγος του Προέδρου του Μεξικού Μιγκέλ Μιραμόν.

## Βιογραφία
Γεννήθηκε στις 8 Νοεμβρίου 1835 στη Πόλη του Μεξικού, και ήταν κόρη του Φρανσίσκο Μαρία Λομπάρδο και της Γερμάνα Χιλ ντε Παρτεαρρόγιο.

Το 1858 παντρεύτηκε τον Μιγκέλ Μιραμόν και μαζί απέκτησαν έξι παιδιά. 

Πέθανε στις 18 Μαρτίου 1921 στη Τουλούζη σε ηλικία 85 ετών. 

## Παραπομπές
* Lombardo de Miramón, Concepción. (1980). Preliminary reports and notes of Felipe Teixidor. Mexico, Porrua. XV and 1008 p.
* Serchovich, Sara. (2010). The fate of the consort. The wives of the rulers of Mexico: a forgotten history and story of a failure. Mexico, Ocean. p.&nbsp;107-116.
* Tovar Ramírez, Aurora. (1996). "Lombardo de Miramón, Concepción" Fifteen hundred women in our collective consciousness. Women biographical catalog of Mexico. Mexico, DEMAC. p.&nbsp;361-362.


Κατηγορία:Πρώτες Κυρίες του Μεξικού
Αριστοτέλης Ζερβούδης

Ο **Αριστοτέλης Ζερβούδης** (Αθήνα, 1964) είναι  Έλληνας επαγγελματίας δύτης. 

Είναι απόφοιτος του Αμερικανικού Κολλεγίου Ελλάδος, σπούδασε Διοίκηση Επιχειρήσεων (Bsc Business Administration with a Major in Marketing Management) και ταυτόχρονα ασχολήθηκε με την αυτόνομη κατάδυση και την ιστορική έρευνα. Είναι επαγγελματίας δύτης από το 2002. 

Ο Ζερβούδης έχει ανακαλύψει και ταυτοποιήσει το ναυάγιο του ατμοπλοίου ''Όρια'' που βυθίστηκε το 1944. Ήταν η τέταρτη μεγαλύτερη ναυτική τραγωδία στα παγκόσμια χρονικά και η μεγαλύτερη στη Μεσόγειο, με περισσότερους από 4.000 νεκρούς. Συμμετείχε, επίσης, με τους Βασίλη Λάμπρου, Κώστα Θωκταρίδη και Αντώνη Γράφα, στην καταδυτική ομάδα που εντόπισε το ναυάγιο του Ε/Γ ''Χειμάρα'', που βυθίστηκε το 1947, τη μεγαλύτερη ναυτική τραγωδία στην Ελλάδα σε καιρό ειρήνης, με 389 νεκρούς.
Ακόμη έχει ταυτοποιήσει το ναυάγιο του γερμανικού υποβρυχίου U-133 που βυθίστηκε αύτανδρο το 1942.

Για τη συνεισφορά του στη διερεύνηση του ναυαγίου του *Όρια*, ο Ζερβούδης ανακηρύχθηκε στα τέλη του 2017 Cavaliere dell’Ordine della Stella d’Italia (Ιππότης του Τάγματος του Αστέρος της Ιταλίας) από τον Πρόεδρο της Ιταλικής Δημοκρατίας. Η απονομή έγινε από τον πρέσβη της Ιταλίας στην Ελλάδα Λουίτζι Μάρρας σε ειδική τελετή τον Ιούνιο του 2018.

Τον Αύγουστο του 2023 του απονεμήθηκε στην Σικελία της Ιταλίας το 23ο International Maritime Award (Trofeo del Mare) για την συνεισφορά του στην ανάδειξη της ιστορίας και της αλληλεγγύης.

## Παραπομπές


## Εξωτερικοί σύνδεσμοι
* Παρουσίαση του θέματος «Σημαντική βράβευση για Έλληνα επαγγελματία δύτη», στο μεσημεριανό δελτίο ειδήσεων του τηλεοπτικού καναλιού Star στις 6 Ιουνίου 2018: βίνετο «Star - Ειδήσεις 6.6.2018 - μεσημέρι», μεταξύ 22΄16΄΄ και 24΄39΄΄, *StarTvGreece* στο *youtube*.
* Απονομή του 23ουTrofeo del Mare https://www.vrsicilia.it/a-scoglitti-la-xxiii-edizione-del-trofeo-del-mare/

Κατηγορία:Έλληνες δύτες
Crew Dragon Demo-2

**SpaceX Demo-2**   (γνωστό ως **SpaceX Demonstration Mission 2**,  **Demo-2** , **Dragon Crew Demo-2**  ή **Launch America**  ) ήταν μια δοκιμαστική πτήση του διαστημικού σκάφους Crew Dragon,  που εκτοξεύθηκε στον Διεθνή Διαστημικό Σταθμό στις 30 Μαΐου 2020 στις 19:22:45 UTC (10:22:45 μ.μ. EST).     

Το Demo-2 είναι η πρώτη επανδρωμένη αποστολή που εκτοξεύθηκε από τις Ηνωμένες Πολιτείες μετά την τελική αποστολή του Διαστημικό Λεωφορείου, STS-135, το 2011, στην οποία, πιλότος ήταν ο Douglas G. Hurley . Ο Hurley μαζί με τον Robert L. Behnken θα είναι το πλήρωμα της αποστολής Crew Dragon Demo-2. 

Η πρώτη προσπάθεια εκτόξευσης στις 27 Μαΐου ακυρώθηκε λόγω κακοκαιρίας, που προκλήθηκε από τροπική καταιγίδα, 16 λεπτά και 53 δευτερόλεπτα πριν από την εκτόξευση.   Η δεύτερη προσπάθεια εκτοξεύθηκε επιτυχώς στης 30 Μαΐου 2020 στις 19:22:45 UTC. 

## Πλήρωμα

Ο Douglas Hurley και ο Robert Behnken ανακοινώθηκαν ως το βασικό πλήρωμα στις 3 Αυγούστου 2018.  Και οι δύο αστροναύτες είναι βετεράνοι του προγράμματος του Διαστημικού Λεωφορείου, και η αποστολή Demo-2 θα είναι το τρίτο ταξίδι στο διάστημα και για τους δύο. Ο  Doug Hurley απέκτησε πτυχίο πολιτικού μηχανικού (1988) πριν ακολουθήσει καριέρα στο Σώμα Πεζοναυτών. Ο Robert Behnken απέκτησε πτυχίο μηχανολόγου μηχανικού (1993) και διδακτορικό (1997) πριν ακολουθήσει καριέρα στην Πολεμική Αεροπορία.

## Απόπειρες εκτόξευσης

## Έμβλημα
[εναλλ.=|μικρογραφία|298x298px|Πύραυλος Falcon 9 που θα χρησιμοποιηθεί για την αποστολή, με το λογότυπο “σκουλήκι” της [NASA]]
Το έμβλημα της αποστολής σχεδιάστηκε από τον Andrew Nyberg, έναν καλλιτέχνη από το Brainerd της Μινεσότα που είναι ανιψιός του διοικητή του διαστημικού σκάφους Hurley.  Το έμβλημα φέρει τα λογότυπα του Commercial Crew Program, του Falcon 9, του Crew Dragon και την κόκκινη λουρίδα του της NASA . Απεικονίζονται επίσης η αμερικανική σημαία και ο ΔΔΣ. Οι λέξεις NASA, SpaceX, Hurley και Behnken είναι παρών γύρω από τα σύνορα, μαζί με τις λέξεις "Πρώτη επανδρωμένη αποστολή" και DM-2. Το περίγραμμα του εμβλήματος είναι στο σχήμα της κάψουλας Crew Dragon.  

Ο πύραυλος Falcon 9 εμφανίζει το εμβληματικό λογότυπο της NASA το σκουλήκι (worm). Είναι η πρώτη φορά που το λογότυπο χρησιμοποιείται επίσημα από τότε που αποσύρθηκε το 1992. 

## Δείτε επίσης

*ΔΔΣ
*Πρόγραμμα Σογιούζ

## Παραπομπές


## Εξωτερικοί σύνδεσμοι

*  στο NASA TV
Κατηγορία:Διαστημικές αποστολές το 2020
Βασίλης Ευαγγελινός

Ο **Βασίλης Ευαγγελινός** (1939-2019), του Χρήστου, ήταν Έλληνας δικηγόρος και πολιτικός. Υπηρέτησε ως βουλευτής Χαλκιδικής από το 1981 ως το 1985, εκλεγμένος με το ΠΑΣΟΚ. Νωρίτερα υπηρέτησε ως δήμαρχος Πολυγύρου από το 1975 ως το 1978.

## Πρώτα χρόνια και δικηγορία
Εντάχθηκε πολύ νωρίς και ανέπτυξε έντονη δραστηριότητα στους κόλπους του φοιτητικού κινήματος και στην ΕΔΗΝ. Για τους λόγους αυτούς συνελήφθη από το δικτατορικό καθεστώς του 1967-1974. Έγινε επίσης γνωστός ως υποστηρικτής των εργατών που δούλευαν στα μεταλλεία του Μαδέμ Λάκο.

### Δήμαρχος
Στις δημοτικές εκλογές του 1975 εξελέγη με ποσοστό 51% στον 2ο γύρο δήμαρχος Πολυγύρου και ήταν ο πρώτος αιρετός δήμαρχος της πόλης μετά την πτώση της χούντας.  Ήταν ξανά υποψήφιος δήμαρχος στις εκλογές του 1986, οπότε ήρθε 3ος με ποσοστό 15,4% και του 1994, όπου προκρίθηκε στον 2ο γύρο και ηττήθηκε από τον Δημήτρη Τζηρίτη, ο οποίος εξελέγη με ποσοστό 57,8 έναντι 42,2 για τον Ευαγγελινό.

### Κοινοβουλευτική δραστηριότητα
Στις εκλογές του 1981 εξελέγη βουλευτής Χαλκιδικής με το ΠΑΣΟΚ, υπηρετώντας ως το 1985.

## Θάνατος
Ο Βασίλης Ευαγγελινός απεβίωσε σε ηλικία 80 ετών στις 4 Ιανουαρίου 2019. Κηδεύτηκε δημοσία δαπάνη από τον Μητροπολιτικό Ναό στον Πολύγυρο.

## Παραπομπές


Ευαγγελινος
Ευαγγελινος
Ευαγγελινος
Αυτόματος εξωτερικός απινιδωτής

thumb|Ένας ανοικτός και φορτισμένος αυτόματος εξωτερικός απινιδωτής. Αυτό το μοντέλο είναι ημιαυτόματο, λόγω της παρουσίας χειροκίνητου κουμπιού ηλεκτρικής ανάταξης.
Ο **αυτόματος εξωτερικός απινιδωτής** (αγγλ.: *automated external defibrillator* AED) είναι φορητή ηλεκτρονική συσκευή που διαγιγνώσκει αυτόματα τις απειλητικές για τη ζωή καρδιακές αρρυθμίες κοιλιακής μαρμαρυγής και άσφυγμης κοιλιακής ταχυκαρδίας, και είναι σε θέση να τις αντιμετωπίσει μέσω απινίδωσης· η εφαρμογή ηλεκτρικής ενέργειας σταματά την αρρυθμία, επιτρέποντας στην καρδιά να αποκαταστήσει έναν αποτελεσματικό ρυθμό.

Με απλές ηχητικές και οπτικές εντολές, οι αυτόματοι εξωτερικοί απινιδωτές έχουν σχεδιαστεί για να είναι απλοί στη χρήση για τους πολίτες, και η χρήση τους διδάσκεται σε πολλά τμήματα πρώτων βοηθειών, πιστοποιημένων πρώτων διασωστών και καρδιοπνευμονικής αναζωογόνησης (ΚΑΡΠΑ) βασικής υποστήριξης ζωής (BLS).

Η φορητή έκδοση του απινιδωτή εφευρέθηκε στα μέσα της δεκαετίας του 1960 από τον Φρανκ Πάτριτζ στο Μπέλφαστ της Βόρειας Ιρλανδίας.

## Παραπομπές


Κατηγορία:Ιατρικές συσκευές
Κατηγορία:Επείγουσα ιατρική
Έβα Σαμάνο

H **Έβα Σαμάνο Μπισόπ** (*Eva Sámano Bishop*, 5 Μαΐου 1910 - 7 Ιανουαρίου 1984) ήταν η δεύτερη σύζυγος του Προέδρου του Μεξικού Αδόλφο Λόπες Ματέος.

## Βιογραφία
Γεννήθηκε στις 5 Μαΐου 1910 στο Σαν Νίκολας ντελ Όρο, και ήταν κόρη του Εφρέν Σαμάνο Μόντουφαρ και της Ελεουτέρια Μπισόπ.

Στις 7 Οκτωβρίου 1937 παντρεύτηκε τον Αδόλφο Λόπεζ Ματέος στη Τολούκα και μαζί απέκτησαν μια κόρη. 

Το 1961, ίδρυσε το Εθνικό Ινστιτούτο για τα Βρέφη, το οποίο οι New York Times περιγράφει ως «τον πρώτο οργανισμό κοινωνικής πρόνοιας του Μεξικού αφιερωμένο αποκλειστικά στα παιδιά». Το άρθρο ανέφερε επίσης ότι "ξεκίνησε το εθνικό κίνημα για να οργανώσει και να βελτιώσει ιατρικές και εκπαιδευτικές υπηρεσίες για παιδιά του Μεξικού."

Πέθανε στις 7 Ιανουαρίου 1984 στη Πόλη του Μεξικού σε ηλικία 73 ετών. 

## Παραπομπές


Κατηγορία:Πρώτες Κυρίες του Μεξικού
Νικόλαος Αρχατζικάκης

Ο **Νικόλαος Αρχατζικάκης** (1872-1947) ήταν Έλληνας επιχειρηματίας, έμπορος και πλοιοκτήτης. Ήταν γιος του Κωνσταντίνου Αρχατζικάκη και της Καλλιόπης.  Γεννήθηκε και πέθανε στη Σητεία. Ασχολήθηκε με το εμπόριο σταφίδας. Κατά την περίοδο της Κατοχής συνελήφθη από τους Ναζί για αντιστασιακή δράση.  Ήταν ο πρώτος δήμαρχος Σητείας μετά την αναγνώριση της Κοινότητας σε Δήμο το 1946. Απεβίωσε εν ενεργεία στις 30 Αυγούστου 1947.  Τον διαδέχθηκε στη δημαρχία ο Κωνσταντίνος Ανυφαντάκης.

## Παραπομπές


Αρχατζικακης
Γιοάννα Κούλιγκ

Η **Γιοάννα Κούλιγκ** (πολωνικά: *Joanna Kulig*, 24 Ιουνίου 1982) είναι Πολωνέζα ηθοποιός του κινηματογράφου, του θεάτρου, της τηλεόρασης και τραγουδίστρια. Γεννήθηκε στη Κρίνιτσα του βοϊβοδάτου της Κάτω Πολωνίας, η μητέρα της ήταν μαγείρισσα και ο πατέρας της ποιητής. Μεγάλωσε στη Μουσίνκα, μαζί με τα τέσσερα αδέλφια της. Η μικρή της αδελφή έγινε κι αυτή ηθοποιός, υιοθετώντας το επώνυμο της προγιαγιάς της, Γιουστίνα Σνάιντερ. Το 2000, γράφτηκε σε Κρατικό Σχολείο Μουσικής στην Κρακοβία.  Αργότερα, αποφοίτησε από το Μουσικό Σχολείο Φρεντερίκ Σοπέν, όπου σπούδασε κλασικό πιάνο. Το 2007, αποφοίτησε κι από το Εθνικό Πανεπιστήμιο Θεάτρου, ειδικευόμενη στα ποπ φωνητικά. Με την αποφοίτησή της, έγινε το πρώτο μέλος της οικογένειας που καταφέρνει κάτι τέτοιο.

Το 2006, έκανε το θεατρικό ντεμπούτο της σε κρατικό θέατρο της Κρακοβία. Το 2008, ήρθε και το κινηματογραφικό της ντεμπούτο, με την ταινία *Wednesday, Thursday Morning*. Το 2011, έκανε την πρώτη της μεγάλη συμμετοχή στον κινηματογράφο με το *The Woman in the Fifth*, στο πλευρό των Ήθαν Χοκ και Κριστίν Σκοτ Τόμας.  Την ίδια χρονιά συμμετείχε και στην ταινία *Elles*, δουλειά από την οποία κέρδισε το πρώτο της βραβείο, Β γυναικείου ρόλου στα Πολωνικά Κινηματογραφικά Βραβεία. Το 2013, συμμετείχε στις ταινίες *Lasting* και *[[Ida (ταινία)|Ida]]*, η οποία έλαβε το Όσκαρ Καλύτερης Ξενόγλωσσης Ταινίας. Το 2016, συμμετείχε στο επιτυχημένο δράμα *The Innocents*.

Το 2018, συμμετείχε στην ταινία *Cold War*, ταινία που της έδωσε βραβείο από το Ευρωπαϊκό Φεστιβάλ Κινηματογράφου, Α' Γυναικείου Ρόλου. Από τον ίδιο ρόλο έλαβε βραβείο στην ίδια κατηγορία και στα Πολωνικά Βραβεία. Την ίδια χρονιά συμμετείχε και στην ταινία *Clergy*. Το 2019, το πολωνικό περιοδικό *Wprost*, τη συμπεριέλαβε ανάμεσα στις 50 πολωνέζες γυναίκες με τη μεγαλύτερη επιρροή. Το 2020, ξεκίνησε τη συμμετοχή της στη σειρά του Netflix, *The Eddy*, ερμηνεύοντας μία τραγουδίστρια της τζαζ. Το 2009, παντρεύτηκε τον Πολωνό σκηνοθέτη και σεναριογράφο Ματσιέι Μπόχνιακ. Τον Φεβρουάριο του 2019, γέννησε και το πρώτο της παιδί, ένα αγόρι.
## Παραπομπές

## Εξωτερικοί σύνδεσμοι
*

Κατηγορία:Πολωνές ηθοποιοί κινηματογράφου
Κατηγορία:Πολωνές ηθοποιοί θεάτρου
Άρης Μουσιώνης

Ο **Άρης (Αριστείδης) Μουσιώνης** (1958) είναι Έλληνας ιατρός ορθοπεδικός και πολιτικός, πρώην βουλευτής Σερρών εκλεγμένος με το ΠΑΣΟΚ στις εκλογές του 2004. Κατάγεται από την Βέργη Σερρών.

Εντάχθηκε στη Νεολαία ΠΑΣΟΚ το 1976 και διατέλεσε μέλος της ΝΕ Σερρών από το 1989, ενώ εξελέγη αργότερα στην ΚΕ του κόμματος. Ανέπτυξε συνδικαλιστική δράση στο φοιτητικό κίνημα και αργότερα στο χώρο των δημοσίων υπαλλήλων. Διατέλεσε διοικητής στα νοσοκομεία Κιλκίς και Έδεσσας.

## Παραπομπές


Κατηγορία:Βουλευτές Σερρών
Κατηγορία:Βουλευτές εκλεγμένοι με το ΠΑΣΟΚ
Λάμπρος (όνομα)

Το όνομα **Λάμπρος** (θηλυκές παραλλαγές: Λαμπρινή, Λαμπρούλα) προέρχεται από το επίθετο λαμπρός, με αναβιβασμό του τόνου. Χρησιμοποιείται και ως επώνυμο.  

Αυτό το ανδρικό όνομα σχετίζεται ετυμολογικά με την Λαμπρή, μια εναλλακτική ονομασία για το Πάσχα. Το όνομα χρησιμοποιείται συχνότερα στην Κύπρο, την Στερεά Ελλάδα και την Πελοπόννησο. 

Στο ορθόδοξο εορτολόγιο κατά την Κυριακή του Πάσχα.  

Μερικά γνωστά άτομα που φέρουν το μικρό όνομα Λάμπρος είναι οι εξής: Λάμπρος Κατσώνης, Λάμπρος Χούτος, Λάμπρος Κορομηλάς, Λάμπρος Κωνσταντάρας, Λάμπρος Δ. Καλλίμαχος, Λάμπρος Κουτσονίκας και Λάμπρος Πέτρου. Ένα άτομο που φέρει το επώνυμο Λάμπρος είναι ο Έλληνας ιστορικός, καθηγητής και πολιτικός Σπυρίδων Λάμπρος. 
Κατηγορία:Ανδρικά ελληνικά ονόματα
Το Όραμα του Σταυρού

***Το Όραμα του Σταυρού*** είναι μία νωπογραφία, που έγινε από το 1520 έως το 1524 από τους βοηθούς του Ιταλού αναγεννησιακού καλλιτέχνη Ραφαήλ. Μετά το τέλος του δασκάλου τους το 1520, οι Τζιανφραντσέσκο Πέννι, Τζούλιο Ρομάνο και Ραφαελίνο ντελ Κόλλε, μαθητές του εργαστηρίου του Ραφαήλ, συνέχισαν για να ολοκληρώσουν τη διακόσμηση με τοιχογραφίες των δωματίων, που τώρα είναι γνωστά ως Αίθουσες του Ραφαήλ, στο Αποστολικό Παλάτι του Βατικανού. Η ανάθεση είχε γίνει από τον πάπα Λέοντα Ι΄ των Μεδίκων.

*Το Όραμα του Σταυρού* βρίσκεται στην *Αίθουσα του Κωνσταντίνου* ("Sala di Constantino"). Στη νωπογραφία, ο Αυτοκράτορας Κωνσταντίνος Α΄ ο Μέγας εμφανίζεται λίγο πριν από τη Μάχη της Μιλβίας Γέφυρας, που έγινε στις 28 Οκτωβρίου 312. Σύμφωνα με την παράδοση, ένας σταυρός εμφανίστηκε στον Κωνσταντίνο Α΄ στον ουρανό. Μετά από αυτό, όπως φαίνεται στην τοιχογραφία και σύμφωνα με το έργο *Βίος του Κωνσταντίνου* του Ευσεβείου Καισαρείας, ο Αυτοκράτορας υιοθέτησε το σύνθημα *Εν τούτω νίκα (Με αυτό, νίκησε)*, μία ρήση που έχει αποδοθεί στα Λατινικά ως *In hoc signo vinces*. 

Αυτός ο Μανιεριστικός πίνακας εμφανίζει ένα συγκεχυμένο πλήθος σε μάχη και είναι ένα σύμφυρμα από εικόνες που περιλαμβάνουν έναν δράκο, έναν νάνο, δύο πάπες και διάφορα σύμβολα. Οι αναλογίες μεταξύ των στρατιωτών φαίνονται μπερδεμένες, με κάποιους να επισκιάζονται από πιο μακρινές φιγούρες. 
[δεξιά|μικρογραφία|294x294εσ| ''Το Όραμα του Σταυρού'' (λεπτομέρεια) με την ''Πυραμίδα του Ρωμύλου'' και το [Καστέλ Σαντ'Άντζελο|Μαυσωλείο του Αδριανού στο βάθος.]]

## Πηγές

* Peter J. Leithart. *Υπεράσπιση του Κωνσταντίνου: Το Λυκόφως μιας Αυτοκρατορίας και η Αυγή του Χριστιανισμού.* InterVarsity Press, 24 Σεπτεμβρίου 2010. σελ. 71

Κατηγορία:Πίνακες 16ου αιώνα
Κατηγορία:Ραφαήλ
Η Μάχη της Μιλβίας Γέφυρας

**Η Μάχη της Μιλβίας Γέφυρας** είναι νωπογραφία σε μία από τις αίθουσες, τώρα γνωστές ως Αίθουσες του Ραφαήλ, στο Αποστολικό Παλάτι του Βατικανού και εικονίζει τη μάχη που είχε γίνει στο Pons Milvius, βόρεια της Ρώμης.

## Περιγραφή
Η τοιχογραφία (fresco) βρίσκεται στην *Αίθουσα του Κωνσταντίνου* (Sala di Constantino) και εκτελέστηκε από τον Τζούλιο Ρομάνο και άλλους βοηθούς τού Ιταλού ζωγράφου της Αναγέννησης Ραφαήλ, ο οποίος απεβίωσε το 1520. Πιθανότατα ζωγραφίστηκε - σε σχέδια του Ραφαήλ - κατά το χρονικό διάστημα 1520-1524.

Έπειτα από το τέλος του Διδασκάλου, ο Τζούλιο Ρομάνο εργάστηκε μαζί με άλλα μέλη του εργαστηρίου του Ραφαήλ για να τελειώσουν τη διακόσμηση με νωπογραφίες των αιθουσών, που τώρα είναι γνωστές ως *Stanze di Raffaello*, στο Αποστολικό Παλάτι του Βατικανού. Η *Μάχη της Μιλβίας Γέφυρας* δείχνει τη μάχη που έγινε στις 28 Οκτωβρίου 312 μεταξύ του Ρωμαίου Αυτοκράτορα Κωνσταντίνου Α΄ του Μεγάλου και του Μαξεντίου. Η παράδοση αναφέρει πως ο Κωνσταντίνος Α΄ είδε ένα όραμα, όπου ο Σταυρός εμφανίστηκε στον ουρανό και μία φωνή του είπε: *Εν τούτω νίκα*, δηλ. χρησιμοποίησε τον Σταυρό ως έμβλημα και με αυτό νίκησε. Αφού έκανε αυτό, νίκησε στη μάχη και απέδωσε τη νίκη του στον Χριστό. 

Η Μιλβία γέφυρα (ponte Milvio) υπάρχει ακόμη στα βόρεια της Ρώμης στην αρχαία της κατάσταση, και ως πριν λίγα χρόνια τα αυτοκίνητα επιτρεπόταν να τη διασχίζουν για να περάσουν τον Τίβερη. Τώρα μπορεί μόνο να τη δουν οι πεζοί.

Κατηγορία:Πίνακες 16ου αιώνα
Κατηγορία:Ζωγραφική στην Ιταλία
Κατηγορία:Αναγεννησιακή ζωγραφική
Κατηγορία:Ραφαήλ
Η Βάπτιση του Κωνσταντίνου

**Η Βάπτιση του Κωνσταντίνου** είναι μία τοιχογραφία των βοηθών του Ιταλού ζωγράφου της Αναγέννησης Ραφαήλ. Μάλλον έγινε από τον βοηθό του Τζιανφραντσέσκο Πέννι το διάστημα 1517-1524.

## Περιγραφή
Έπειτα από το τέλος του διδασκάλου του το 1520, ο Πέννι εργάστηκε μαζί με άλλα μέλη του εγαστηρίου του Ραφαήλ για να ολοκληρώσει τη διακόσμηση με νωπογραφίες των αιθουσών που τώρα είναι γνωστές ως *Αίθουσες του Ραφαήλ* (Stanze de Raffaello), στο Αποστολικό Παλάτι του Βατικανού. Το έργο βρίσκεται στην Αίθουσα του Κωνσταντίνου (Sala di Constantino). Παριστά τον Αυτοκράτορα Κωνσταντίνο Α΄ τον Μεγάλο να γονατίζει για να λάβει τον αγιασμό από τον πάπα Σίλβεστρο Α΄ στο βαπτιστήριο του Αγ. Ιωάννη του Λατερανού. Ο ζωγράφος απέδωσε τον Σίλβεστρο Α΄ με τα χαρακτηριστικά του πάπα Κλήμη Ζ΄, ο οποίος είχε αναθέσει την ολοκλήρωση των νωπογραφιών, έπειτα από τη διακοπή των εργασιών κατά την αρχιερατεία του πάπα Αδριανού ΣΤ΄ (1522-23).

Η τεχνοτροπία είναι της ύστερης Αναγέννησης: αν και προσπαθεί να ελέγξει την ηρεμία, που χαρακτηρίζει την Ακμή της Αναγέννησης, η σκηνή του πλήθους καταδεικνύει την τάση του Μανιερισμού προς την περιπλοκότητα και την αταξία.

## Πηγές
* Baptism of Constantine, Musei Vaticani

Κατηγορία:Πίνακες 16ου αιώνα
Κατηγορία:Έργα ζωγραφικής του Ραφαήλ
Η Λειτουργία στη Μπολσένα

**Η Λειτουργία στη Μπολσένα** είναι νωπογραφία του Ιταλού καλλιτέχνη της Αναγέννησης Ραφαήλ. Εκτελέστηκε το διάστημα 1512-14 ως μέρος της ανάθεσης στον ζωγράφο της διακόσμησης των αιθουσών, που τώρα είναι γνωστές ως *Αίθουσες του Ραφαήλ* στο Αποστολικό Παλάτι του Βατικανού.

## Περιγραφή
Η τοιχογραφία βρίσκεται στην *Αίθουσα του Ηλιοδώρου*, που ονομάστηκε έτσι από ένα άλλο έργο της αίθουσας, την *Εκτόπιση του Ηλιοδώρου από τον Ναό*. Η *Λειτουργία της Μπολσένα* παριστά το θαύμα της Θείας Ευχαριστίας, που λέγεται ότι έγινε το 1263 στην εκκλησία της Σάντα Κριστίνα στη Μπολσένα: ένας Βοημός ιερέας, που αμφέβαλλε για τη μετουσίωση των Τιμίων Δώρων, εκτελούσε τη λειτουργία στη Μπολσένα, όταν ο άρτος της Ευχαριστίας άρχισε να ματώνει. Το αίμα, που έρρευσε από την όστια, σχημάτισε στο κάλυμμα της Αγίας Τραπέζης έναν σταυρό και ο ιερέας επανήλθε στην πίστη. Το επόμενο έτος ο πάπας Ουρβανός Δ΄ θέσπισε την Εορτή του Σώματος του Χριστού (Corpus Christi) σε ανάμνηση του θαυμαστού συμβάντος. Το ύφασμα που κηλιδώθηκε από το αίμα είναι ακόμη κειμήλιο της Εκκλησίας και φυλάσσεται στον καθεδρικό του Ορβιέττο, πόλης γειτονικής της Μπολσένα.

Στη νωπογραφία υπάρχει η αυτοπροσωπογραφία του Ραφαήλ, ως ενός της Ελβετικής Φρουράς του Πάπα, κάτω δεξιά του έργου, με ταινία να κρατά τα μαλλιά του και να κοιτά προς τον θεατή. Αυτή είναι μία από τις λίγες περιπτώσεις που ο ζωγράφος έβαλε τον εαυτό του σε πίνακά του. Επίσης εμφανίζεται ο Πάπας Ιούλιος Β΄ ντελλα Ρόβερε (Πάπας 1503-13) στα δεξιά του έργου και η ανιψιά του Φελίτσε ντελλα Ρόβερε, αριστερά στο πιο επάνω σκαλί με μαύρα ρούχα, σε κατατομή. Οι τέσσερις καρδινάλιοι στα δεξιά έχουν ταυτοποιηθεί και είναι ο Λεονάρντο Γκρόσσο ντελλα Ρόβερε, ο Ραφαέλο Ριάριο, ο Τομάζο Ριάριο και ο Αγκοστίνο Σπίνολα, συγγενείς του Ιουλίου Β΄.

## Παραπομπές


## Πηγές
* The Vatican: spirit and art of Christian Rome, a book from The Metropolitan Museum of Art Libraries (fully available online as PDF), which contains material on this work

Κατηγορία:Πίνακες 16ου αιώνα
Κατηγορία:Θρησκευτική τέχνη
Κατηγορία:Ραφαήλ
Η Δωρεά του Κωνσταντίνου (ζωγραφική)

***Η Δωρεά του Κωνσταντίνου*** ή ***Δωρεά της Ρώμης*** () είναι μία τοιχογραφία που εκτελέστηκε από μαθητές του Ραφαήλ, πιθανότατα από τον Τζοβάνι Φραντσέσκο Πέννι ή τον Τζούλιο Ρομάνο. Η Νωπογραφία χρονολογείται μεταξύ των ετών 1520 και 1524 και διακοσμεί την «Αίθουσα του Κωνσταντίνου» (ιταλ.: *Sala di Costantino*), μία από τις τέσσερις «Αίθουσες του Ραφαήλ» στα Μουσεία Βατικανού.

## Περιγραφή
Το έργο μάλλον εκτελέστηκε από τον Τζοβάνι Φραντσέσκο Πέννι ή τον Τζούλιο Ρομάνο το διάστημα 1520-1524, μετά τον πρόωρο θάνατο του Ραφαήλ το 1520. Εργάστηκαν, μαζί με άλλα μέλη του εργαστηρίου του διδασκάλου, για την ολοκλήρωση των νωπογραφιών στις αίθουσες, γνωστές ως «Αίθουσες του Ραφαήλ», που βρίσκονται στο Αποστολικό Παλάτι του Βατικανού. Το έργο *Η Δωρεά του Κωνσταντίνου* βρίσκεται στην «Αίθουσα του Κωνσταντίνου».

Η έμπνευση για το έργο δίνεται από ένα πλαστό ρωμαϊκό διάταγμα (*έδικτο*), γνωστό ως Δωρεά του Κωνσταντίνου, σύμφωνα με το οποίο ο αυτοκράτορας Κωνσταντίνος Α΄ δώρισε στους πάπες την εξουσία στα εδάφη της Ρώμης.

Αν και ο Ιταλός ανθρωπιστής Λορέντζο (Λαυρέντιος Βάλλας), απέδειξε το 1440 ότι η «Δωρεά» δεν μπορεί να είναι αυθεντική, οι ποντίφικες των Μεδίκων, υπό τους οποίους ολοκληρώθηκε η διακόσμηση, αγνόησαν αυτή τη διάψευση, ολοκληρώνοντας ολόκληρο τον ιστορικό κύκλο για τον εορτασμό του Παπισμού με αυτήν τη σκηνή.

Η σκηνή τοποθετείται στο εσωτερικό ενός κτιρίου που θυμίζει την αρχαία βασιλική του Αγίου Πέτρου στο Βατικανό, γνωστή και ως βασιλική του Κωνσταντίνου, η οποία την εποχή εκείνη κτιζόταν από την αρχή. Στο βάθος, πίσω από μια σειρά χαρακτήρων με στάσεις βγαλμένες από άλλες ραφαελικές νωπογραφίες (όπως η  *[[Η Πυρκαγιά του Μπόργκο (Ραφαήλ)|Πυρκαγιά του Μπόργκο]]*, η *[[Η Λειτουργία στη Μπολσένα|Λειτουργία στη Μπολσένα]])*, διαδραματίζεται η σκηνή της δωρεάς. Ο πάπας, καθισμένος στην καθέδρα, λαμβάνει από τον αυτοκράτορα, που γονατίζει μπροστά του, ένα χρυσό άγαλμα της θεάς Ρώμης, σύμβολο της κυριαρχίας στην πόλη. Η τοιχογραφία εικονίζει τον πάπα Σύλβεστρο Α΄ με τα χαρακτηριστικά του Κλήμη Ζ΄ των Μεδίκων. Στο κεντρικό πλάνο, απεικονίζεται ο βωμός με τους τέσσερις ελικοειδείς κίονες, τις Σολωμονικές στήλες από τον Δεύτερο Ναό του Σολομώντα. Σύμφωνα με τον θρύλο, ο Κωνσταντίνος&nbsp;Α΄ μετέφερε τις στήλες στη Ρώμη και τις δώρισε στην αρχαία βασιλική του Αγίου Πέτρου, για να κοσμήσουν τον υψηλό βωμό και το πρεσβυτέριο.

Ο Βαζάρι απαρίθμησε διάφορα πορτρέτα μεταξύ των χαρακτήρων: Τζούλιο Ρομάνο, Μπαλντασσάρε Καστιλιόνε, Τζοβάνι Ποντάνο (*Giovanni Pontano*, ουμανιστής και πολιτικός) και άλλους.

Στις στήλες, που βρίσκονται σε πρώτο πλάνο αριστερά και δεξιά, επιγράφεται: «Iam Tandem Christum Libere Profiteri Licet» (απόδοση στα ελληνικά: «Είναι επιτέλους δυνατόν ελεύθερα να επαγγελόμαστε τον Χριστό») και, δεξιά, «Ecclesiae Dos a Constantino Tributa» («Δώρο στην Εκκλησία Αφιερωμένο από τον Κωνσταντίνο»).

## Εξωτερικοί σύνδεσμοι
* Musei Vaticani, Stanze di Raffaello
* 

Κατηγορία:Πίνακες 16ου αιώνα
Γουόλτερ Στσέρμπιακ

Ο **Γουόλτερ Στσέρμπιακ Σρ.** (αγγλικά *Walter Szczerbiak Sr.*, γενν. στις 21 Αυγούστου 1949) είναι Αμερικανός πρώην επαγγελματίας καλαθοσφαιριστής, ο οποίος αγωνιζόταν ως σμολ φόργουορντ. 

Στις 3 Φεβρουαρίου 2008, ο Στσέρμπιακ επιλέχθηκε ως μία από τις 50 πιο σημαντικές προσωπικότητες στο ευρωπαϊκή συλλογική καλαθοσφαίριση για τον προηγούμενο μισό αιώνα, από την Επιτροπή Εμπειρογνωμόνων Καλαθοσφαίρισης της Ευρωλίγκα.

## Κολεγιακή σταδιοδρομία
Γεννημένος στο Αμβούργο της Δυτικής Γερμανίας, ο Στσέρμπιακ φοίτησε στο Πανεπιστήμιο Τζορτζ Ουάσινγκτον, όπου έπαιζε κολεγιακή καλαθοσφαίριση με τους Τζορτζ Ουάσινγκτον Κολόνιαλς. 

## Επαγγελματική σταδιοδρομία
Μετά το κολέγιο, ο Στσέρμπιακ ήταν στον 4ο γύρο (14η επιλογή, 65η συνολική) του NBA Ντραφτ 1971 από τους Φοίνιξ Σανς. Επιλέχθηκε επίσης από τους Ντάλας Σαπαράλς, της Αμερικανικής Ένωσης Μπάσκετ (ABA), στο ABA Ντραφτ του 1971. 

Ο Στσέρμπιακ έπαιξε στο ABA κατά τη διάρκεια της σεζόν 1971-72, ως μέλος των Πίτσμπεργκ Κόντορς. Στη συνέχεια, εντάχθηκε στους Κεντάκι Κόλονελς, οι οποίοι τον επέλεξαν στο διασπορικό ντραφτ των Κόντορς, αλλά αργότερα κόπηκε από το ρόστερ των Κόλονελς. 

Ο Στσέρμπιακ κέρδισε τρεις τίτλους Ευρωλίγκα με την ισπανική Ρεάλ Μαδρίτης (1974, 1978 και 1980). Κέρδισε επίσης τρεις φορές το Διηπειρωτικό Κύπελλο FIBA με τη Ρεάλ Μαδρίτης (1976, 1977 και 1978), όπου το 1977 αναδείχθηκε ο Πολυτιμότερος Παίκτης της διοργάνωσης. 

Τις τελευταίες σεζόν της σταδιοδρομία του, αγωνίστηκε στις Α.Π.Ο. Ούντινε (1980-82) και Κανάριας (1983-84). 

## Προσωπική ζωή
Ο Στσέρμπιακ γεννήθηκε στη Δυτική Γερμανία από Ουκρανούς γονείς, οι οποίοι είχαν συναντηθεί σε ένα στρατόπεδο προσφύγων,μετά τον Β' Παγκόσμιο Πόλεμο. Αργότερα μετανάστευσαν στο Πίτσμπεργκ. 

Ο γιος του, Γουόλι, είναι πρώην παίκτης του NBA. 

## Παραπομπές


## Εξωτερικοί σύνδεσμοι
*
* Προφίλ στο Euroleague.net
* Real Madrid Basketball Legends  (ισπανικά)
* Προφίλ στο RealMadrid.com (ισπανικά)
* Προφίλ στο RealMadrid.com (αγγλικά)
* Προφίλ στο Πρωτάθλημα Ισπανίας (ισπανικά)
* Προφίλ στο Πρωτάθλημα Ιταλίας  (ιταλικά)

Κατηγορία:Αμερικανοί καλαθοσφαιριστές
Κατηγορία:Σμολ φόργουορντ
Κατηγορία:Αμερικανοί ουκρανικής καταγωγής
Κατηγορία:Καλαθοσφαιριστές Πίτσμπεργκ Κόντορς
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές ΚΜ 1939 Κανάριας
Τάμασκαν Χάσκυ

δεξιά|χωρίς-πλαίσιο
Το **τάμασκαν χάσκι** ή απλώς **ταμάσκαν** είναι μια φινλανδική ράτσα σκύλων διασταυρωμένη έτσι ώστε να μοιάζει με λύκο και με λυκόσκυλο.

Αν και η ακριβής προέλευσή τους είναι αβέβαιη, αυτά τα σκυλιά ήταν κυρίως διασταυρώσεις της αρκτικής φυλής Χάσκι της Αλάσκας, Μαλμούτ της Αλάσκας, καναδικού Εσκιμώου, γερμανικού ποιμενικού, λαμπραντόρ χάσκι και σιβηρικού χάσκι. Τα Τάμασκαν δεν αναγνωρίζονται ως φυλή από τη Διεθνή Κυνολογική Ομοσπονδία, αλλά αναγνωρίζονται ως φυλή από την American Rare Breed Association.

## Παραπομπές

Κατηγορία:Φυλές σκύλων
Λούπο Ιταλιάνο

μικρογραφία|Ένας ιταλικός λύκος καθισμένος στο γρασίδι
Το **Λούπο Ιταλιάνο** (ιταλικά: Lupo Italiano, μετάφραση: Ιταλικός λύκος), επίσης γνωστός με την ονομασία **ιταλικό λυκόσκυλο**, ήταν μια φυλή σκύλου που δημιούργησε ο Μάριο Μέσσι το 1966 διασταυρώνοντας ένα λύκο από το βόρειο Λάτιο (τον οποίο ανέθρεψε σαν κουτάβι) με ένα γερμανικό ποιμενικό. Ο θηλυκός πρόγονος του, σύμφωνα με τις περιγραφές, είναι ένας γερμανικός ποιμενικός και πολυπλόκως ένας άγριος λύκος. Υπάρχει ένας ισχυρισμός ότι το Λούπο Ιταλιάνο είναι ένα υβρίδιο ανάμεσα στο γερμανικό ποιμενικό και έναν ιταλικό λύκο, ωστόσο μια γενετική μελέτη του 2018 δεν κατάφερε να βρει κάποια σύνδεση ανάμεσα στον γερμανικό ποιμενικό και τον ιταλικό λύκο.

## Παραπομπές

Κατηγορία:Φυλές σκύλων
Ο Παρνασσός

**Ο Παρνασσός**, ιταλ. Il Panasso, είναι τοιχογραφία του Ιταλού ζωγράφου της Αναγέννησης Ραφαήλ στην *Αίθουσα της Υπογραφής*, στο Αποστολικό Παλάτι του Βατικανού. Το έργο ανέθεσε ο πάπας Ιούλιος Β΄ ντελλα Ρόβερε και μάλλον ήταν ο δεύτερος τοίχος που έγινε μετά από την *Έριδα* και πριν από τη *Σχολή των Αθηνών* στην αίθουσα αυτή, το διάστημα 1509-1511.

## Περιγραφή
Η αίθουσα είναι μία από τις τέσσερις των Αιθουσών του Ραφαήλ, όπως ονομάζονται στην εποχή μας και αποτελούσαν τα ιδιαίτερα διαμερίσματα του πάπα. Το σύνολο των νωπογραφιών αναφέρονται στους τέσσερις τομείς της γνώσης: τη θρησκεία (η Έριδα), την ποίηση (ο Παρνασσός), τη φιλοσοφία (η Σχολή) και τα νομικά (οι Αρετές). Η τοιχογραφία παριστά το μυθολογικό όρος Παρνασσός, όπου κατοικούσε ο Απόλλωνας. Αυτός βρίσκεται στο μέσο, παίζοντας μία *λίρα του μπράτσου* της Αναγέννησης (αντί για μία κλασική λύρα). Περιστοιχίζεται από τις εννέα Μούσες. Έχει αριστερά του καθήμενη τη Μούσα Καλλιόπη της επικής ποίησης (κρατεί το σκήπτρο του αοιδού): οι δύο τους εμπνέουν τους ποιητές. Πίσω της στέκονται (από αριστερά προς τα δεξιά) οι Μούσες Θάλεια (κρατεί κωμικό προσωπείο), Ερατώ και Ευτέρπη. Δεξιά του Απόλλωνα κάθεται η Τερψιχόρη (κρατεί λύρα) και πίσω της στέκονται οι υπόλοιπες τέσσερις Μούσες, Κλειώ (κρατεί πινακίδιο γραφής), η Μελπομένη (κρατεί τραγικό προσωπείο), Πολύμνια (δείχνει την ιερή δάφνη) και Ουρανία (κρατεί ουράνια σφαίρα). Η πηγή που τρέχει στα πόδια του Απόλλωνα είναι αυτή των Δελφών.

Πιο μακριά βρίσκονται δέκα ποιητές αριστερά και οκτώ δεξιά: από αυτούς εννέα είναι ποιητές της αρχαιότητας και εννέα ποιητές της εποχής. Ο Ραφαήλ χρησιμοποίησε το πρόσωπο του Λαοκόοντα από το κλασικό γλυπτό *Ο Λαοκόων και οι γιοί του*, που ανακαλύφθηκε το 1506 και βρίσκεται στο Βατικανό, για τον Όμηρό του (βρίσκεται αριστερά και φορεί μπλε ιμάτιο)· η έκφρασή του δείχνει την τυφλότητά του. Αριστερά του βρίσκεται ο Δάντης και δεξιά του ο Βιργίλιος και ο Στάτιος. Άλλοι ποιητές είναι ο Αλκαίος, ο Ανακρέων, ο Οβίδιος, ο Βοκκάκιος, ο Αριόστο, ο Πετράρχης. Οι ιστορικοί δεν έχουν ταυτοποιήσει τους υπόλοιπους ποιητές. Κάτω αριστερά βρίσκεται καθήμενη μία γυναίκα, η μόνη ανάμεσα στους ποιητές, μακριά από τον όμιλο των Μουσών, έτσι δεν συγχέεται με αυτές. Ο πάπυρος που κρατά γράφει Σαπφώ. Επειδή δεν εμφανίζεται στα σχέδια του ζωγράφου, που τυπώθηκαν από τον Μαρκαντόνιο Ραϊμόντι, η μορφή είναι μετέπειτα προσθήκη. 

Στο κάτω μέρος του τοίχου υπάρχει ένα παράθυρο, που έχει θέα προς τον Βατικανό λόφο, ο οποίος θεωρείται ιερός, αφιερωμένος στον Απόλλωνα. Ανθρωπιστές, όπως ο Μπιόντο, ο Βέγκιο και ο Αλμπερτίνι, αναφέρονται στον αρχαίο ηλιακό θεό του Βατικανού.

## Πηγές
* Raphael, Marcia B. Hall (ed.), The Cambridge Companion to Raphael, Cambridge University Press, 2005, p. 195.
* Jones and Penny, p. 74: "The execution of the School of Athens ... probably followed that of the Parnassus."
* Paoletti, J; Radke, G (2005) [1997]. Art in Renaissance Italy. London: Laurence King Publishing. p. 409. ISBN 1-85669-439-9.
* Stinger, C (1998) [1985 (hardback)]. The Renaissance in Rome. Bloomington, IN: Indiana Bloomington Press. p. 199. ISBN 0-253-33491-8.

Κατηγορία:Έργα ζωγραφικής του Ραφαήλ
Γιώργος Κοινούσης

Ο **Γιώργος Κοινούσης** (Χίος, 4 Μαρτίου 1940) είναι Έλληνας τραγουδιστής, συνθέτης και μουσικός.

Ξεκίνησε τη σταδιοδρομία του από τη δεκαετία του 1960 ως ακορντεονίστας, τόσο ζωντανά, όσο και σε ηχογραφήσεις. Παράλληλα έγραφε στίχους, τους οποίους ερμήνευσαν μεγάλα ονόματα του ελληνικού τραγουδιού: η Πόλυ Πάνου, ο Πάνος Γαβαλάς, Μιχάλης Μενιδιάτης, Γιάννης Ντουνιάς, Δημήτρης Μητροπάνος, η Δούκισσα και άλλοι. Αφού έγινε και ο ίδιος ερμηνευτής και γνώρισε μεγάλη επιτυχία, αποσύρθηκε από την σκηνή. Δημοσίευσε αυτοβιογραφία με τίτλο «Στην ατέλειωτη άσφαλτο, στον απέραντο δρόμο».

## Δισκογραφία
* *Κανένα πρόβλημα*
* *Τα σημερινά*
* *Οι Πιτσιρίκοι*
* *Δεν καταλαβαίνω τίποτα*
* *Μεγάλες επιτυχίες*
* *Όλοι θα ζήσουμε*
* *Στους τωρινούς καιρούς*
* *Τα λόγια του Ιησού θυμήσου*
* *Τα φιλαράκια τα καλά*
* *Για μας και τα παιδιά μας*

## Παραπομπές


Κατηγορία:Έλληνες τραγουδιστές
Κατηγορία:Έλληνες ακορντεονίστες
Κατηγορία:Έλληνες συνθέτες
Κατηγορία:Έλληνες στιχουργοί
Η Συνάντηση του Λέοντα του Μεγάλου και του Αττίλα

Η **Συνάντηση του Λέοντα Α΄ του Μεγάλου και του Αττίλα** είναι μία νωπογραφία του Ιταλού ζωγράφου της Αναγέννησης Ραφαήλ και του βοηθού του Τζούλιο Ρομάνο.

## Περιγραφή
Εκτελέστηκε το 1514 ως μέρος της διακόσμησης των τεσσάρων αιθουσών, γνωστών στην εποχή μας ως Αίθουσες του Ραφαήλ, στο αποστολικό Παλάτι του Βατικανού. Η τοιχογραφία βρίσκεται στην *Αίθουσα του Ηλιόδωρου*, που πήρε το όνομά της από μία άλλη τοιχογραφία της, την *Εκδίωξη του Ηλιόδωρου από τον ναό*.

Το έργο παριστά τη συνάντηση μεταξύ του πάπα Λέοντα Α΄ (εικονίζεται αριστερά) και του Αττίλα ηγέτη των Ούννων (δεξιά). Επάνω αριστερά, στον ουρανό, εικονίζονται οι απόστολοι Πέτρος και Παύλος να κρατούν ξίφη. Στην αρχή ο Ραφαήλ είχε ζωγραφίσει τον Λέοντα Α΄ με τα χαρακτηριστικά του πάπα Ιούλιου Β΄ ντελλα Ρόβερε, αλλά έπειτα από το τέλος εκείνου το 1513, άλλαξε τα χαρακτηριστικά με αυτά του επόμενου πάπα, του Λέοντα Ι΄ των Μεδίκων. Ο πάπας ακολουθείται από δύο καρδιναλίους, έναν ιερέα που φέρει ψηλά σταυρό και δύο ακόμη· είναι όλοι έφιπποι και προσέρχονται ήρεμοι. Το αριστερό μέρος ζωγραφίστηκε κυρίως από τον Ραφαήλ και λιγότερο από τους μαθητές του. 

Στο δεξί μέρος ο Αττίλας, έφιππος ακολουθείται από ένα πλήθος που κρατεί δύο λάβαρα και δύο σάλπιγγες. Έχουν δει τους δύο αποστόλους στον ουρανό και είναι ταραγμένοι· τα άλογα είναι ανήσυχα και το πλήθος άτακτο. Το δεξί μέρος εκτελέστηκε από τον Τζούλιο Ρομάνο. Και στις δύο μεριές, τα άλογα των κύριων μορφών κρατούν ιπποκόμοι. 

## Πηγές
* Redig de Campos, Deoclécio (1968). Vatican Museums: Rome. New York: Newsweek. p. 13.
* The Vatican: spirit and art of Christian Rome, a book from The Metropolitan Museum of Art Libraries (fully available online as PDF), which contains material on this work

Κατηγορία:Πίνακες 16ου αιώνα
Κατηγορία:Έργα ζωγραφικής του Ραφαήλ
Η Απελευθέρωση του Αγίου Πέτρου

**Η Απελευθέρωση του Αγίου Πέτρου** είναι νωπογραφία από τον Ιταλό ζωγράφο της Ακμής της Αναγέννησης Ραφαήλ. ΦΙλοτεχνήθηκε το 1514 ως τμήμα της διακόσμησης των τεσσάρων Αιθουσών του Ραφαήλ (Stanze di Raffaello), όπως είναι τώρα γνωστές. Ήταν τα ιδιαίτερα διαμερίσματα του πάπα στο Αποστολικό Παλάτι του Βατικανού.

## Περιγραφή
Το έργο βρίσκεται στην *Αίθουσα του Ηλιόδωρου*, όπως ονομάζεται το δωμάτιο από μία άλλη τοιχγραφία του, την *Εκδίωξη του Ηλιοδώρου από τον Ναό*. Στη νωπογραφία παριστάνεται πώς ο Άγιος Πέτρος ελευθερώθηκε από τη φυλακή του Ηρώδη από έναν Άγγελο, όπως περιγράφουν οι *Πράξεις των Αποστόλων*, κεφ. 12. Η θέση του έργου είναι επάνω και γύρω από ένα παράθυρο του τοίχου. 

Το έργο δείχνει τρεις σκηνές, συμμετρικά τοποθετημένες. Στο κέντρο ο Άγγελος ξυπνά τον Πέτρο· στη δεξιά σκηνή ο Άγγελος τον οδηγεί να περάσει από τους κοιμισμένους φρουρούς. Στην αριστερή πλευρά ένας φύλακας παρατήρησε το φως του Αγγέλου και ξυπνά έναν άλλον φρουρό, δείχνοντας προς το - με θαυμαστό τρόπο - ακτινοβόλο κελί. Αυτό προσθέτει δραματικά στοιχεία στην έξοδο του Πέτρου. Τα αρχιτεκτονικά στοιχεία που είναι ζωγραφισμένα (σκάλες, κ.ά.), . 

## Πηγές
* Arnold NESSELRATH "RAPHAEL ET PINTURICCHIO" Louvre éditions page 177
* The Vatican: spirit and art of Christian Rome, a book from The Metropolitan Museum of Art Libraries (fully available online as PDF), which contains material on this work

Κατηγορία:Έργα ζωγραφικής του Ραφαήλ
Ο Όρκος του Λέοντα Γ΄

**O Όρκος του Λέοντα Γ΄** είναι μία νωπογραφία από το εργαστήριο του Ιταλού ζωγράφου της αναγέννησης Ραφαήλ. Έγινε ως μέρος της διακόσμησης των τεσσάρων αιθουσών, γνωστών στις ημέρες μας ως Αίθουσες του Ραφαήλ, στο Αποστολικό Παλάτι του Βατικανού.

## Περιγραφή
Το έργο βρίσκεται στην *Αίθουσα της Πυρκαγιάς του Μπόργκο*, δωμάτιο που ονομάστηκε έτσι από το θέμα μίας άλλης τοιχογραφίας. Το θέμα του όρκου είναι ένα περιστατικό, που συνέβη τον Δεκέμβριο του 800. Ο Λέων Γ΄ (πάπας το διάστημα 795-816) κατηγορήθηκε από τους ανιψιούς τού προκατόχου του Αδριανού Α΄ (πάπα το διάστημα 772-795) για κακοδιοίκηση και δικάστηκε. Στη δίκη οι συγκεντρωμένοι επίσκοποι είπαν ότι δεν μπορούν να κρίνουν τον πάπα, έτσι ο Λέων Γ΄ πήρε όρκο εξαγνισμού της δικής του ελεύθερης θέλησης.

## Πηγές
* The Vatican: spirit and art of Christian Rome, a book from The Metropolitan Museum of Art Libraries (fully available online as PDF), which contains material on this work

Κατηγορία:Πίνακες 16ου αιώνα
Κατηγορία:Έργα ζωγραφικής του Ραφαήλ
Κάρμεν Γκαρσία Γκονσάλες

H **Κάρμεν Γκαρσία Γκονσάλες** (*Carmen García González*, 1905 - 13 Μαΐου 1979) ήταν η σύζυγος του Προέδρου του Μεξικού Εμίλιο Πορτές Χιλ.

## Βιογραφία
Γεννήθηκε το 1905 στο Χενεράλ Τεράν του Νουέβο Λεόν. Σε ηλικία 17 ετών γνώρισε τον 32χρονο Εμίλιο Πορτές Χιλ όταν βρισκόταν στο σιδηροδρομικό σταθμό και είδε τη νεαρή Κάρμεν ο Πορτές να κατεβαίνει από το σιδηρόδρομο, προσελκύστηκε αμέσως από τη ομορφιά της. Λίγο καιρό αργότερα τη ζήτησε σε γάμο.

Το 1924 παντρεύτηκε τον Εμίλιο και μαζί απέκτησαν δύο παιδιά. Το 1929, ως Πρώτη Κυρία του Μεξικού, δημιούργησε και προέδρευσε της Εθνικής Επιτροπής για την Προστασία των Παιδιών. Αναλαμβάνοντας επίσης την ιδέα που ξεκίνησε ο Χοσέ Βασκονσέλος για τη διανομή πρωινού στα σχολεία, ίδρυσε το "La Gota de Leche", έναν οργανισμό που έδωσε γαλακτοκομικά προϊόντα σε παιδιά χαμηλού εισοδήματος. Αυτή η ομάδα υποστηρίχθηκε από κυβερνητικά χρήματα και από ιδιωτικές δωρεές.

Ως πρόεδρος αθλητικών εκδηλώσεων και φεστιβάλ, έλαβε αναφορές και διανέμεινε ρούχα και παιχνίδια σε φτωχά παιδιά, επισκέφθηκε νοσοκομεία, ξενώνες, σχολεία, κέντρα υγιεινής και εργαζόμενους. Διορίστηκε επίτιμη πρόεδρος του Ερυθρού Σταυρού και ανάδοχος της Μεξικανικής Ένωσης Εξερευνητών; υποστηριζόμενες εκστρατείες για την υγεία και τον αλκοολισμό. 

Πέθανε από καρκίνο στις 13 Μαΐου 1979 στη Πόλη του Μεξικού σε ηλικία 75 ετών. 

Κατηγορία:Πρώτες Κυρίες του Μεξικού
Martin Dougiamas

O **Martin Dougiamas** (20 Αυγούστου 1969) είναι εκπαιδευτικός και προγραμματιστής που κατοικεί στο Περθ της Αυστραλίας. Έχει εργαστεί σε διάφορά ηλεκτρονικά μοντέλα εκπαίδευσης και διδασκαλίας και ηγείται της ανοιχτής εκπαιδευτικής πλατφόρμας Moodle.

Ο Dougiamas είναι ο ιδρυτής και διευθύνων σύμβουλος της Moodle Pty Ltd, της εταιρείας που βοηθά στην λειτουργία της Moodle και που χρηματοδοτείται από πιστοποιημένους παρόχους υπηρεσιών στο δίκτυο Moodle Partner. Σημαντικές υπηρεσίες περιλαμβάνουν το MoodleCloud για την διεξαγωγή μαθημάτων και το Moodle Mobile App, που ασχολείται με την επέκταση λειτουργίας του Moodle στις κινητές συσκευές. Το έργο Moodle υποστηρίζεται από μια διαδικτυακή κοινότητα και τον Ιανουάριο 2016 κυκλοφόρησε το Moodle Users Association.

## Βιογραφία
Ως παιδί, ο Dougiamas έζησε για κάποια χρόνια στην έρημο της Δυτικής Αυστραλίας, όπου σπούδασε από το σπίτι και με διδακτικό υλικό που έριχναν τα αεροπλάνα. Η οικογένειά του μετακόμισε στο Περθ και φοίτησε στο West Balcatta Primary School και στο Balcatta Senior High School στα βόρεια προάστια της πόλης. Σε μια συνέντευξη το 2010 δήλωσε ότι η ιδιαίτερη αυτή εκπαιδευτική εμπειρία ίσως τον προετοίμασε για να αναπτύξει μια εκπαιδευτική πλατφόρμα με κύρια βάση το διαδίκτυο. Αργότερα, ενώ σπούδαζε για μεταπτυχιακό και διδακτορικό στο Πανεπιστήμιο Κέρτιν της Αυστραλίας, ο Dougiamas ξεκίνησε να αναπτύσει τα διαδικτυακά εργαλεία που οδήγησαν στο Moodle.

## Εκδόσεις
* Dougiamas, M. and Taylor, P.C. (2003) Moodle: Using Learning Communities to Create an Open Source Course Management System. Proceedings of the EDMEDIA 2003 Conference, Honolulu, Hawaii.
* Dougiamas, M. and Taylor, P.C. (2002) Interpretive analysis of an internet-based course constructed using a new courseware tool called Moodle. Proceedings of the Higher Education Research and Development Society of Australasia (HERDSA) 2002 Conference, Perth, Western Australia.
* Taylor, P.C., Maor, D. & Dougiamas, M. (2001) Monitoring the Development of a Professional Community of Reflective Inquiry via the World Wide Web, Teaching and Learning Forum 2001, Curtin University of Technology.
* Dougiamas, M. and Taylor, P.C. (2000) Improving the effectiveness of tools for Internet-based education, Teaching and Learning Forum 2000, Curtin University of Technology.
* Fairholme, E., Dougiamas, M. and Dreher, H. (2000) Using on-line journals to stimulate reflective thinking, Teaching and Learning Forum 2000, Curtin University of Technology.
* Dougiamas, M. (1992) Data-Driven Reconstruction of Planar Surfaces from Range Images, Computer Science Honours Dissertation, Curtin University of Technology, Perth, Australia.

## Εξωτερικοί σύνδεσμοι
* Γραπτά, ερευνητικές εργασίες και αρχική σελίδα

Κατηγορία:Προγραμματιστές
Κατηγορία:Αυστραλοί εκπαιδευτικοί
Η Στέψη του Καρλομάγνου

**Η Στέψη του Καρλομάγνου** είναι μία νωπογραφία από το εργαστήριο του Ιταλού ζωγράφου της Αναγέννησης Ραφαήλ. Αν και πιστεύεται ότι ο Ραφαήλ έκανε τα σχέδια για τη σύνθεση, η τοιχογραφία μάλλον εκτελέστηκε από τον Τζιανφραντσέσκο Πέννι.

## Περιγραφή
Το έργο ήταν μέρος μίας παραγγελίας που δόθηκε στον Ραφαήλ: η διακόσμηση των ιδιαιτέρων διαμερισμάτων του πάπα, στο Αποστολικό Παλάτι του Βατικανού. Τώρα τα τέσσερα δωμάτια λέγονται Αίθουσες του Ραφαήλ. Το έργο βρίσκεται στην *Αίθουσα της Πυρκαγιάς του Μπόργκο*, η οποία ονομάστηκε έτσι από μία άλλη τοιχογραφία της αίθουσας. Η νωπογραφία δείχνει πώς ο Καρλομάγνος στέφθηκε "Ρωμαίος αυτοκράτορας" από τον πάπα Λέοντα Γ΄ (ποντίφηκας το διάστημα 795-816) το απόγευμα των Χριστουγέννων του 800. Είναι πιθανό ότι η τοιχογραφία αναφέρεται στη συμφωνία (concordat) της Μπολόνια, που συνομολογήθηκε μεταξύ της Αγίας Έδρας και του βασιλείου της Γαλλίας το 1515, μια και ο Λέων Γ΄ έχει τα χαρακτηριστικά του πάπα Λέοντα Ι΄ και ο Καρλομάγνος αυτά του Φραγκίσκου Α΄ της Γαλλίας.

## Πηγές
* Joannides, Paul (1992). The Drawings of Raphael: With a Complete Catalogue. Berkeley, CA: University of California Press. ISBN 0-520-05087-8.
* Müntz, Eugène (1888). Raphael: His Life, Works, and Times. New York: A.C. Armstrong and Son. Raphael: his life, works and times.
* Crowe, J.A. (2009). Raphael: His Life and Works. With Particular Reference to Recently Discovered Records, and an Exhaustive Study of Extant Drawings and Pictures Volume 2 (1882-85). Ithaca, NY: Cornell University Library. ISBN 1-112-00369-X.

Κατηγορία:Έργα ζωγραφικής του Ραφαήλ
Η Μάχη της Όστια (ζωγραφική)

**Η Μάχη της Όστια**, ιταλ. Battaglia di Ostia, είναι νωπογραφία από το εργαστήριο του Ιταλού ζωγράφου της Αναγέννησης Ραφαήλ. Η τοιχογραφία ήταν μέρος της διακόσμησης, που ανέλαβε ο Ραφαήλ για τέσσερα ιδιαίτερα διαμερίσματα του Πάπα, γνωστών σήμερα ως Αίθουσες του Ραφαήλ.

## Περιγραφή
Το έργο βρίσκεται στην *Αίθουσα της Πυρκαγιάς του Μπόργκο* (Stanza dell' incentio del Borgo), η οποία ονομάστηκε έτσι από μία άλλη τοιχογραφία. Για τη νωπογραφία της μάχης ο καλλιτέχνης εμπνεύστηκε από τη ναυμαχία του 849 μεταξύ των Σαρακηνών και της Χριστιανικής Ένωσης πλοίων του Πάπα, της Νάπολης και της Γαέτας. Στο ζωγραφικό έργο ο Πάπας Λέων Δ΄, με τα χαρακτρηστκά του Πάπα Λέοντα Ι΄, δίνει ευχαριστίες έπειτα από την καταστροφή των Αραβικών πλοίων από καταιγίδα.  

## Πηγές
* Joannides, Paul (1992). The Drawings of Raphael: With a Complete Catalogue. Berkeley, CA: University of California Press. ISBN 0-520-05087-8.

Κατηγορία:Έργα ζωγραφικής του Ραφαήλ
Τι 'ναι αυτό που το λένε αγάπη

Το «**Τι 'ναι αυτό που το λένε αγάπη**» είναι ελληνικό τραγούδι της δεκαετίας του '50, σε στίχους της Δανάης Στρατηγοπούλου και Γιάννη Φερμάνογλου και μουσική του συνθέτη Τάκη Μωράκη, το οποίο γνώρισε διεθνή επιτυχία.

## Πρώτη Κυκλοφορία
Πρώτη φορά ηχογραφήθηκε το 1955 και κυκλοφόρησε σε δισκάκι βινυλίου 45 στροφών, από την ελληνική δισκογραφική εταιρεία ‘His Master’s Voice’.

Στην πρώτη αυτή εκτέλεση, η ερμηνεία ήταν της Ελληνίδας τραγουδίστριας Καίτης Ντένις.

## Οι Στίχοι
Στη δισκογραφία, ως επί το πλείστον, αναφέρεται ως στιχουργός ο Γιάννης Φερμάνογλου. Αλλού αναφέρονται ως στιχουργοί, μαζί, η Δανάη Στρατηγοπούλου και ο Γιάννης Φερμάνογλου. Στην πραγματικότητα όμως οι στίχοι είναι της Δανάης Στρατηγοπούλου. Σύμφωνα με δημόσια δήλωσή της, στην εκπομπή ‘Ιχνηλάτες’ της ΕΡΤ το 2003 (συγκεκριμένα στο 36:55’ του σχετικού βίντεο), η Στρατηγοπούλου δώρισε τους στίχους στον Φερμάνογλου, ο οποίος ήταν δημοσιογράφος και της έκανε μικρές εξυπηρετήσεις στην εφημερίδα που εργαζόταν, με αντάλλαγμα τα τραγούδια της. Το συγκεκριμένο, ήταν το 31ο τραγούδι που είχε δώσει στον Φερμάνογλου η λογοτέχνις.

Η Στρατηγοπούλου εισάγει στο τραγούδι τη δίστιχη στροφή:

:::*Ποτέ ποτέ κανένα στόμα* 
:::*δεν το `βρε και δεν το `πε ακόμα*

που έχει 'αντιγράψει', όπως η ίδια λέει στην τηλεοπτική συνέντευξή της στην ΕΡΤ, από το ποίημα ‘Οι μοιραίοι’ του Κώστα Βάρναλη, ο οποίος υπήρξε φίλος του πατέρα της.

## Στον κινηματογράφο
Το τραγούδι «Τι 'ναι αυτό που το λένε αγάπη» ακούγεται κατά τη διάρκεια της υποβρύχιας σεκάνς στην αμερικανική ρομαντική περιπέτεια *[[Το παιδί και το δελφίνι]]* του 1957 σκηνοθεσίας Ζαν Νεγκουλεσκό, ενώ ακούγεται και σε μια άλλη εκτέλεση με τον Τώνη Μαρούδα και την πρωταγωνίστρια της ταινίας, Σοφία Λόρεν. Αυτό το ντουέτο περιέχεται και στο σάουντρακ της ταινίας ''Ο αστακός'' (2015) του Γιώργου Λάνθιμου.

## Άλλες Εκτελέσεις

## Μεταφράσεις
Το τραγούδι έχει μεταφραστεί σε πολλές γλώσσες  και ενδεικτικά:

## Παραπομπές


## Πηγές
* «Τι 'ναι αυτό που το λένε αγάπη» στη Discogs

Κατηγορία:Ελληνικά τραγούδια
Κατηγορία:Ελληνική δισκογραφία
Κατηγορία:Τραγούδια του 1955
Κατηγορία:Singles του 1955
Κατηγορία:Singles (ντεμπούτο)
Μολδαβοί

Οι **Μολδαβοί** (, ; Μολδαβίας Κυριλλικό: Молдовень) είναι η μεγαλύτερη εθνότητα στη Δημοκρατίας της Μολδαβίας (το 2014, οι Μολδαβοί αποτελούσαν το 75.1% του πληθυσμού της Μολδαβίας). Αποτελούν σημαντική μειονοτική ομάδα στην Ουκρανία (όπου ζουν κυρίως σε περιοχές που γειτνιάζουν με τη Μολδαβία και τη Ρουμανία) και τη Ρωσία.

Ο όρος "Μολδαβοί" έχει, πέρα από εθνωνυμική, και πατριδωνυμική σημασία. Ως Μολδαβός μπορεί να θεωρηθεί και το άτομο (ανεξαρτήτως εθνικότητας) το οποίο κατοικεί ή κατάγεται από την ιστορική περιοχή της Μολδαβίας, τα σύνορα της οποίας αντιστοιχούν στα σύνορα του ιστορικού Πριγκιπάτου της Μολδαβίας. 

Αυτό το άρθρο αναφέρεται στους μολδαβόφωνους/ρουμανόφωνους πληθυσμούς της Δημοκρατίας της Μολδαβίας, της Βεσσαραβίας και στους πληθυσμούς της διασποράς οι οποίοι κατάγονται από αυτές τις περιοχές και αυτοπροσδιορίζονται ως Μολδαβοί. Ένα 7% του μολδαβόφωνου/ρουμανόφωνου πληθυσμού της Μολδαβίας αυτοπροσδιορίζονται ως Ρουμάνοι. 

## Παραπομπές


## Εξωτερικοί σύνδεσμοι
* 

Κατηγορία:Βλάχοι
Κατηγορία:Πληθυσμιακές ομάδες στην Ουκρανία
Κατηγορία:Πληθυσμιακές ομάδες στη Ρωσία
Τουσόν (Γαλλία)

Το **Τουσόν** (γαλλικά: *Tousson*) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.

Οι κάτοικοί του είναι γνωστοί ως Τουσοναί (γαλλικά: *Toussonnais*).

## Παραπομπές


Κατηγορία:Κοινότητες της Σεν-ε-Μαρν
International Designator

**International Desingator**, επίσης γνωστός ως **COSPAR ID** και **NSSDCA ID**, είναι ένα διεθνές αναγνωριστικό που έχει εκχωρηθεί σε τεχνητά αντικείμενα στο διάστημα.  Αποτελείται από το έτος εκτόξευσης, έναν τριψήφιο αύξοντα αριθμό εκτόξευσης του έτους και έναν κωδικό έως τρία γράμματα. Στην μορφή TLE τα πρώτα δύο ψηφία του έτους και η παύλα δεν αναγράφονται.  

Για παράδειγμα, ο κωδικός 1990-037A αντιπροσωπεύειΔιαστημικό Λεωφορείο Discovery από την αποστολή STS-31, το οποίο μετέφερε το Διαστημικό Τηλεσκόπιο Hubble ( 1990-037B ) στο διάστημα.  

Το σύστημα αναγνωρίσεις ήταν γνωστό ως σύστημα COSPAR, που ονομάστηκε προς τιμήν της Επιτροπής Διαστημικής Έρευνας (COSPAR) του Διεθνούς Συμβουλίου Επιστημών.  

Το COSPAR ακολούθησε το πρώτο σύστημα αναγνωρίσεις, που σχεδιάστηκε στο Πανεπιστήμιο του Χάρβαρντ . Αυτό το σύστημα χρησιμοποίησε γράμματα του ελληνικού αλφαβήτου για να προσδιορίσει τους τεχνητούς δορυφόρους. Για παράδειγμα, το Sputnik 1 ονομάστηκε 1957 Alpha 2. Το όχημα εκτόξευσης, το οποίο ήταν πιο φωτεινό σε τροχιά, ονομάστηκε 1957 Alpha 1. Τα πιο φωτεινά αντικείμενα στην ίδια αποστολή έλαβαν μικρότερο αριθμό. Το Alpha δόθηκε αφού ήταν η πρώτη εκτόξευση του έτους.  Το σύστημα αναγνωρίσεις του Χάρβαρντ συνέχισε να χρησιμοποιείται για δορυφόρους που εκτοξεύθηκαν  μέχρι τα τέλη του 1962, όταν αντικαταστάθηκε με το σύγχρονο σύστημα. Ο πρώτος δορυφόρος που έλαβε αναγνωριστικό νέας μορφής ήταν ο Luna E-6 No.2, 1963-001B, αν και ορισμένες πηγές, συμπεριλαμβανομένου του ιστότοπου NSSDC, δίνουν αναγνωριστικό νέας μορφής σε παλαιότερους δορυφόρους, ακόμη και εκείνους που δεν βρίσκονται πλέον σε τροχιά. 

## Παραπομπές


## Εξωτερικοί σύνδεσμοι

* Online Index of Objects Launched into Outer Space
* NSSDC Master Catalog
* USSTRATCOM Space-Track
* CelesTrak (a partial copy of Space-Track.org catalog)
* Small Satellite Debris Catalog Maintenance Issues
Κατηγορία:Τεχνητοί δορυφόροι